Το δυνατό βιογραφικό δεν εξαρτάται από τη μεγάλη έκτασή του -αντίθετα, μάλιστα, συνιστάται να μην ξεπερνά τις δύο σελίδες- αλλά από την ικανότητά σας να το κρατήσετε σύντομο και περιεκτικό, στοχεύοντάς το με τον ιδανικό τρόπο στη θέση εργασίας που επιθυμείτε. Από όλες τις πληροφορίες που θα μπορούσατε να συμπεριλάβετε, επιλέξτε να συμπληρώσετε εκείνα τα στοιχεία εκπαίδευσης και επαγγελματικής εμπειρίας, όπως και τις τεχνικές γνώσεις και τις κοινωνικές δεξιότητές σας, που υποστηρίζουν την αίτησή σας για τη συγκεκριμένη θέση, τονίζοντας επιτεύγματά σας και αντλώντας, παράλληλα, λέξεις-κλειδιά από την αγγελία. Να είστε ειλικρινείς, ξεκάθαροι και πολύ προσεκτικοί στις λεπτομέρειες, ώστε να μη σας ξεφύγουν λάθη.